open-index/open-wikipedia-markdown huggingface dataset:
Alma 360

**Alma 360** on vuonna 1988 perustettu sisältötoimisto ja monikanavaisen asiakasviestinnän asiantuntija. Alma 360 auttaa asiakkaitaan rakentamaan omaa mediaa. Tämä sisältömarkkinointiin eli yritysjournalismiin erikoistunut yritys on osa Alma Media -konsernin Talousmedia ja yrityspalvelut -liiketoimintasegmenttiä. Yrityksessä on noin 50 työntekijää (2012).

## Julkaisut
* OP-Pohjola
* Chydenius
* OP-Pohjola Yritys
* A-Vakuutus
* OP-Pohjola Kultajyvä
* OP-Pohjola Metsäraha
* Yhteishyvä ja Samarbete
* Matkaan
* Allegro
* Aalto University Magazine
* Etiketti
* Ekonomi
* Saarioisten
* Uniikki
* Sosiaalivakuutus
* Fujitsun Net
* Telma
* Oili
* Asema

## Lähteet

## Aiheesta muualla
* Yrityksen sivusto
Ruonanoja

**Ruonanoja** voi tarkoittaa seuraavia:
* Ruonanoja, virtavesi Taivassalossa, muodostaa Ruonanojan valuma-alueen (82.062)
* Ruonanoja, virtavesi Simossa, muodostaa Ruonanojan valuma-alueen (84.136)
* Lisäksi on 15 Ruonanoja-nimistä virtavettä, jotka eivät muodosta omaa nimettyä vesistöaluetta
Ruonanoja (Taivassalo)

**Ruonanoja** on pienen rannikkovesistön muodostava oja tai joki Taivassalon kunnan alueella Varsinais-Suomessa. Pieni osa valuma-alueesta kuuluu myös Uudenkaupungin kaupunkiin.

Ruonanoja laskee Saaristomereen Kolkanaukkoon. Ruonanojan pohjoispuolella on Raumanojan valuma-alue, muut ovat välialueita. Ruonanojan valuma-alueella ei ole järviä. Ruonanojan valuma-alue on 10,42&nbsp;km² ja se muodostaa Suomen ympäristöhallinnon vesistöalueluokituksessa Ruonanojan vesistöalueen, joka on 3. jakovaiheen vesistöalue ja tunnukseltaan 82.062.

## Lähteet
Avaritia Humanae

**Avaritia Humanae** on Feastemin kolmas studioalbumi, joka julkaistiin vuonna 2013 levymerkillä Obscene Productions.

## Kappaleet
#
#
#
#
#
#
#
#
#
#
#
#
#
#
#
#
#
#
#

## Kokoonpano
;Yhtye
* Petri Eskelinen – laulu
* Olli Nokkala – kitara
* Antti Saarilampi – bassokitara
* Patrik Fält – rummut

;Tuotanto
* Konsta Vehkala - miksaaja
* Panu Posti – äänittäjä
* Mikko Myllykoski – äänittäjä (rummut), masterointi

## Arvostelut
* Abysszine.com: 85%

## Lähteet

## Aiheesta muualla
*
Raumanoja

**Raumanoja** on pienen rannikkovesistön muodostava oja tai joki Uudenkaupungin kaupungin alueella Varsinais-Suomessa. Pieni osa valuma-alueesta kuuluu myös Taivassalon ja Vehmaan kuntiin.

Raumanoja laskee Saaristomereen Huikonaukkoon. Raumanojan valuma-alueella on viisi järveä: Ahmasvesi (264&nbsp;ha), Kallisjärvi (22&nbsp;ha), Alhontaanjärvi (18&nbsp;ha), Haapalanjärvi (16&nbsp;ha) ja Sannasvesi (8&nbsp;ha). Raumanojan virtaussuunta kuitenkin vaihtelee, meriveden ollessa korkealla, virtaa Raumanojaa pitkin suolaista merivettä Ahmasveteen.

Raumanojan valuma-alue on 39,72&nbsp;km² ja se muodostaa Suomen ympäristöhallinnon vesistöalueluokituksessa Raumanojan vesistöalueen, joka on 3. jakovaiheen vesistöalue ja tunnukseltaan 82.064. Raumanojan valuma-alueen eteläpuolella on Ruonanojan valuma-alue, itäpuolella Marjavuorenojan valuma-alue, pohjoispuolella Taipaleenjärven valuma-alue, muualla välialueita.

Vuonna 2012 lopetetulta Lokalahden jätevedenpuhdistamolta johdettiin käsitellyt jätevedet avo-ojaan, joka laskee Raumanojaan. Raumanojan veden laatua tarkkailtiin säännöllisesti, kun vuonna 2005 alkanut Lokalahden jätevedenpuhdistamon purkuvesistön vesistötarkkailu aloitettiin. Näytteitä otettiin kahdesti vuodessa kahdesta kohtaa Raumanojasta. Viimeisen kerran vesistötarkkailu tehtiin heinäkuussa 2012 jolloin todettiin, että jätevedenpuhdistamon vaikutuksia ei enää ole havaittavissa Raumanojassa.

## Lähteet
Café Metropol

**Café Metropol** oli Elannon omistama ravintola, joka sijaitsi Helsingin Mikonkadulla Fennian talossa. Ravintola avasi ovensa elokuussa 1985 ja oli suosittu ”uuden keskiluokan olohuoneena”. Siellä viettivät iltaa useat rock-muusikot. Esimerkiksi Dire Straits -yhtye esiintyi siellä yllätyskeikalla. Ravintolassa järjestettiin myös Suomen ensimmäinen Miss Wet T-Shirt -kilpailu. Ravintolan vuokrasopimus päättyi vuonna 1987, eikä sitä uusittu. Ravintola siirtyi Kaivopihalle, jossa se jatkoi vuoteen 1991.

## Lähteet
*Isokangas, Antti & Karvala, Kaappo & Reiche, Markus von: *City on sinun: Kuinka uusi kaupunkikulttuuri tuli Helsinkiin*. Tammi: Helsinki, 2000. .
Jääpallon alle 23-vuotiaiden maailmanmestaruuskilpailut

**Jääpallon alle 23-vuotiaiden maailmanmestaruuskilpailut** on Kansainvälisen jääpalloliiton järjestämä alle 21-vuotiaiden miesten maajoukkueiden kansainvälinen jääpalloturnaus. Turnaus järjestetään joka toinen vuosi. Ensimmäiset alle 23-vuotiaiden MM-kilpailut pelattiin vuonna 1990 Ruotsissa.

Alle 23-vuotiaiden MM-kilpailuiden menestynein maa on Venäjä kahdella mestaruudellaan. Ruotsi on voittanut mestaruuden kerran. 

Vuoden 2016 kilpailusta lähtien lähtien on siirrytty alle 21-vuotiaiden MM-kilpailuihin.

## Kilpailut ja mitalistit

## Mitalitaulukko

## Katso myös

*Jääpallon maailmanmestaruuskilpailut
*Jääpallon naisten maailmanmestaruuskilpailut

## Lähteet
*Historik och statistik 
*Spelschema för U23-VM i Obukhovo 
* MM-kilpailuiden 2013 tulokset
Jouhipurppuramedestäjä

**Jouhipurppuramedestäjä** (*Nectarinia purpureiventris*) on medestäjien heimoon kuuluva varpuslintu.

## Levinneisyys
Jouhipurppuramedestäjää tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.

## Lähteet
Pär Landor

**Pär Landor** (s. 1963 Nauvo) on suomalainen toimittaja. Landor aloitti maaliskuun alusta 2014 turkulaisen *[[Åbo Underrättelser]]in* päätoimittajana, kun Torbjörn Kevin jäi eläkkeelle. 

Landor oli vuosina 1990–1996 *Åbo Underrättelserin* kakkostoimittaja. Vuodesta 2011 hän on toiminut multimediajournalismin lehtorina Turun ammattikorkeakoulussa ja sitä ennen Diakonia-ammattikorkeakoulun journalismin koulutusohjelman lehtorina. Vuosina 2001–2006 hän oli vapaa toimittaja ja mediayrittäjä. Hän oli paikallislehti *[[Turkulainen|Turkulaisen]]* päätoimittaja 1996–2001.

Pär Landor on vuodesta 2018 ollut naimisissa *[[Hufvudstadsbladet]]in* entisen ja *Åbo Underrättelserin* nykyisen päätoimittajan Susanna Landorin (ent. Ilmoni) kanssa.

## Lähteet
Säihkymedestäjä

**Säihkymedestäjä** (*Nectarinia tacazze*) on medestäjien heimoon kuuluva varpuslintu.

## Levinneisyys
Säihkymedestäjää tavataan Itä-Afrikassa. Lajin on kuvattu olevan vuoristoalueilla yleinen tai runsaslukuinen. Sen kannankehitys on vakaa, ja se on luokiteltu elinvoimaiseksi.

## Lähteet
Pronssimedestäjä

**Pronssimedestäjä** (*Nectarinia kilimensis*) on medestäjien heimoon kuuluva varpuslintu.

## Levinneisyys
Pronssimedestäjää tavataan Angolassa, Burundissa, Kongon demokraattisessa tasavallassa, Etiopiassa, Keniassa, Malawissa, Mosambikissa, Ruandassa, Tansaniassa, Ugandassa, Sambiassa ja Zimbabwessa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Sodan sukupolvi

**Sodan sukupolvi** (, suoraan käännettynä ’Äitimme ja isämme’) on saksalainen kolmiosainen televisiosarja, joka kertoo viiden berliiniläisen nuoren aikuisen kohtalosta toisen maailmansodan aikaan.

Sarjan lopussa annetaan ymmärtää, että päähenkilöt ovat olleet todellisia henkilöitä, sillä heidän elinvuotensa esitetään seuraavasti:

*Viktor 1921–1997
*Greta 1921–1945
*Charlotte 1921–2003
*Friedhelm 1923–1945
*Wilhelm 1920–

Sarja esitettiin ensimmäisen kerran Saksassa ZDF-kanavalla maaliskuussa 2013. Sarjan tuotti UFA:n tytäryhtiö TeamWorx. Suomessa sarjan esitti Yle TV1 tammikuussa 2014.

*Sodan sukupolvi* kuvattiin Saksassa, Liettuassa ja Latviassa.

## Näyttelijät

## Lähteet
Angolanmedestäjä

**Angolanmedestäjä** (*Nectarinia bocagii*) on medestäjien heimoon kuuluva varpuslintu. 

## Levinneisyys
Angolanmedestäjää Angolassa ja Kongon demokraattisessa tasavallassa. Lajin kannankehitys on vakaa, ja se on luokiteltu elinvoimaiseksi.

## Lähteet
Kangar

**Kangar** on Malesian pienimmän osavaltion Perlisin pääkaupunki. Kaupungissa asuu noin 50 000 asukasta.

Se sijaitsee 8 km Thaimaan rajalta itään Perlis-joen varrella. Perlis-joki on pienille aluksille kulkukelpoinen mereltä Kangariin asti.

Kangarin elinkeinoihin kuuluvat sementti-, sahatavara-, kumi- ja paperiteollisuus sekä sokerin ja katkarapujen jalostus ja lähialueella tuotetun riisin pakkaus ja kauppa.

## Lähteet
Lepidodendron

**Lepidodendron** (nimen merkitys: ”*suomupuu*”) on sukupuuttoon kuollut Isoëtopsida-luokkaan kuuluva kasvisuku, joka eli kivihiilikauden aikana. Se oli puumainen liekomainen kasvi, joka saattoi kasvaa yli 30 metriä korkeaksi. On tehty myös arvioita, joiden mukaan *Lepidodendron* on voinut saavuttaa jopa 54 metrin korkeuden. *Lepidodendron*-sukuun luettiin aikaisemmin yli sata lajia, mutta nykyisin tiedetään, että monet näistä ovat vain kasvin eri kasvuvaiheita.


Tiedosto:Lepidodendron lycopodioides.jpg|*Lepidodendron lycopodioidesin* fossiili.
Tiedosto:Lepidodendron.JPG|*Lepidodendronin* fossiili
Tiedosto:Ramos de uma licopsida arbórea extinta MN 01.jpg|*Lepidodendron* sp. oksien fossiili
Tiedosto:StigmariaRootlets.JPG|*Lepidodendron* juuria
Tiedosto:Stigmaria Heimans.jpg|Taiteilijan näkemys *Lepidodendronista* vuodelta 1911
Tiedosto:Lepidodendron.png|Taiteilijan näkemys *Lepidodendronista*


## Lähteet
Ei kiitos

**Ei kiitos** on Samuli Valkaman ohjaama suomalainen komediaelokuva, joka sai ensi-iltansa 10. tammikuuta 2014. Se perustuu Anna-Leena Härkösen samannimiseen vuonna 2008 julkaistuun romaaniin.

Elokuva kertoo nelikymppisestä avioparista, jossa Heli Valkonen (Anu Sinisalo) on epätoivoisesti rakastunut aviomieheensä, Matti Valkoseen (Ville Virtanen), jonka ei tee enää koskaan mieli rakastella. Elokuvan tuotannosta vastasivat Rimbo Salomaa sekä Lasse Saarinen ja sävellyksestä Timo Lassy. Elokuvan kohtaukset kuvattiin kesän 2013 aikana.

Elokuvan elokuussa 2013 julkaistu traileri sai aikaan kohun monissa elokuvateattereissa. Julkaisunsa jälkeen sekä trailerin että elokuvan todettiin sisältävän lapsille liikaa seksiä, minkä myötä elokuvan ikärajaa nostettiin alkuperäisestä 12 vuodesta 16 vuoteen. *Ei kiitos* oli ensi-iltaviikonloppunaan Suomen katsotuin elokuva 25 573 katsojalla.

Anu Sinisalo palkittiin roolistaan parhaan naispääosan Jussilla.

## Arviot
* Film-O-Holic.com: ()
* Helsingin Sanomat: ()
* Me Naiset: ()
* MTV: ()
* Iltalehti: ()
* Ilta-Sanomat: ()
* V2.fi: ()

## Lähteet
George Town (Malesia)

**George Town** on Penangin osavaltion pääkaupunki Malesiassa, Pulau Penangin saaren koillisnurkassa. Kaupungissa on noin 720 000 asukasta, metropolialueen asukasluku on noin kaksi miljoonaa.

Kaupunki on saanut nimensä kuningas Yrjö III:n mukaan.

George Town kuuluu yhdessä Malakan kanssa Unescon maailmanperintöluetteloon vuodesta 2008. Ne ovat parhaiten säilyneitä esimerkkejä Malakansalmen historiallisista siirtomaa-ajan kaupungeista, joiden historia liittyy niiden aiempaan toimintaan idän ja lännen yhdistävinä kauppasatamina. Niiden monikulttuurinen elävä perintö on peräisin kauppareiteiltä, jotka kulkivat Isosta-Britanniasta ja Euroopasta Lähi-idän, Intian niemimaan ja Malaijien saariston kautta Kiinaan.

George Town sijaitsee Malakansalmen rannikolla, kolmionmuotoisella niemekkeellä Penangin saaren koillisosassa. George Town on Malesian johtava satamakaupunki. Sen suojaisa satama on erotettu Malesian niemimaan (Länsi-Malesian) länsirannikosta viiden kilometrin pituisella kanavalla, jonka kautta kansainvälinen laivaliikenne lähestyy pohjoisesta välttääkseen eteläisen reitin matalikot.

Kaupunki perustettiin nimellä Fort Cornwallis vuonna 1786, ja se kukoisti Intian ja Kiinan välisen laivaliikenteen satamana. Siitä tuli joksikin aikaa brittien Salmisiirtokuntien pääkaupunki ja kaupallinen keskus. Entisöity Fort Cornwallis, Pyhän Yrjön kirkko (1817) ja Esplanadi muistuttavat kaupungin siirtomaa-ajan menneisyydestä. Kukoistavana liikekeskuksena George Town houkutteli kiinalaisia ja intialaisia kauppiaita. Vaikka kiinalainen ja eurooppalainen kulttuuri ovat vallitsevia, kaupungissa on huomattava malaijivähemmistö.

Pohjois-Malesian päälentoasema, Penangin kansainvälinen lentoasema sijaitsee 14&nbsp;km George Townista lounaaseen. 

## Lähteet

## Aiheesta muualla
Eljas Orrman

**Eljas Johannes Orrman** (s. 13. lokakuuta 1943 Hämeenlinna) on suomalainen historioitsija. Hän kirjoitti ylioppilaaksi 1963, valmistui filosofian kandidaatiksi 1970, filosofian lisensiaatiksi 1979 ja väitteli filosofian tohtoriksi 1986. Työuransa aluksi hän työskenteli historian assistenttina Helsingin yliopistossa 1971–1974, toimi Valtionarkiston tutkijana 1974–1979, arkistonhoitajana 1979–1983, ylitarkastajana 1983–1995, Helsingin yliopiston virkaa toimittavana Suomen historian apulaisprofessorina 1988–1992, Vaasan maakunta-arkiston johtajana 1995–1999 ja Kansallisarkiston arkistoneuvoksena 2000–2011 työnään ohjauksen ja säilyttämisen vastuualueen johtaminen. Hän jäi eläkkeelle 2011. Orrman toimi myös Paikallishistoriallisen toimiston sihteerinä 1971–1973, Historisk Tidskrift för Finland -lehden toimitusneuvoston jäsenenä 1980– ja puheenjohtajana 1990–1999, Helsingin yliopiston Suomen historian dosenttina 1987– sekä Kansallisarkiston yhteydessä toimivan heraldisen lautakunnan jäsenenä 2001– ja puheenjohtajana 2001–2004. Orrman sai professorin arvonimen 2009. Eljas Orrmanin arkistoalaa koskevat kirjoitukset ilmestyivät vuonna 2019 koottuna nimellä *De archivis. Arkistoista - om archiv - on archives*.

## Teos
* 

## Lähteet
Bistrica

**Bistrica** () on alppijoki Pohjois-Sloveniassa. Se on Savan sivujoki. Bistirica on 33 kilometriä pitkä, ja sen valuma-alue on 530 neliökilometriä.

## Lähteet
Hong Xiuquan

**Hong Xiuquan** (; 1. tammikuuta 1814 – 1. kesäkuuta 1864) oli Kiinan taiping-kapinan johtaja 1850- ja 1860-luvulla.  

Hong syntyi Kantonin lähistöllä asuneeseen hakka-kansaan kuuluneesen köyhään perheeseen. Hän tutustui kristinuskoon alueen lähetyssaarnaajien kautta, ja tämä vaikutti suuresti hänen ajatuksiinsa. Hong toimi opettajana, mutta ei onnistunut suorittamaan alan virkatutkintoa. Vuonna 1836 hän alkoi nähdä näkyjä, joissa vanhahko mies puhui hänelle. Tämä hahmo kehotti Hongia hyökkäämään kungfutselaisuutta, buddhalaisuutta ja Kiinan keisaria vastaan. Hong tulkitsi kehottajan Jeesukseksi. Näkyjensä innoittamana Hong perusti ryhmän, jolle annettiin nimi *Jumalanpalvojien yhdistys*. Sen oppi oli suurelta osin kristillistä, mutta osin myös šamanismia ja kiinalaista luonnonuskontoa.

Vuonna 1850 ryhmä oli saanut laajaa kannatusta Etelä-Kiinassa, ja se alkoi toimia kapinaliikkeenä. 1851 Hong perusti alueelle Täydellisen rauhan taivaallisen valtion () ja julisti itsensä sen itsevaltiaaksi. Liike voimistui ja levisi pohjoiseen. Vuonna 1853 se sai haltuunsa Nanjingin kaupungin ja teki siitä valtion pääkaupungin. Ryhmä sai kannatusta varattomien kiinalaisten keskuudessa, ja monia miellytti sen vastarinta mantšu-dynastiaa kohtaan. Keisarilliset joukot alkoivat ahdistaa taiping-valtiota sotilaallisesti yhä voimakkaammin. Ne valloittivat 19. heinäkuuta 1864 Nanjingin. Tappion häämöttäessä Hong teki itsemurhan 1. kesäkuuta 1864.

## Lähteet

## Aiheesta muualla

*Lee Nathan Feigon: Hong Xiuquan  *Encyclopædia Britannica Online Academic Edition*.
Bolska

**Bolska** on joki Sloveniassa. Se on yksi Savinjan sivujoista, joka taas on Savan sivujoki. Bolska on 32 kilometriä pitkä ja sen lähdekorkeus on 800 metriä. Kuten Savinja, Bolska on usein tulvinut tuhoisasti. Vuoden 1998 tulvissa Bolskan virtaukseksi laskettiin 193 kuutimetsiä sekunnissa ja vuoden 1990 tulvissa 182&nbsp;m³/s.

## Lähteet
Dragonja

**Dragonja** () on joki Pohjois-Istriassa Kroatian ja Slovenian rajalla. Se laskee Adrianmereen. Dragonja on 30 kilometriä pitkä ja sen lähdekorkeus on 315 metriä. Dragonjan valuma-alue on noin 95 neliökilometriä.

Dragonja toimii elinympäristönä monille eläin- ja kasvilajeille. Se on myös ollut osa Slovenian ja Kroatian välisiä rajakiistoja.

## Nimi
Ensimmäisessä kirjallisessa lähteessä Dragonjasta puhuttiin nimellä *Argao* (ablatiivi *Argaone*) ja myöhemmissä lähteissä se on tunnettu nimillä *Argaone* (670), *per Argaonem* (1035), *Dragugne* (1100) ja *super flumine Dragone* (1389). Nykysloveenin ja italian (D-etuliitteenä) nimet ovat peräisin slaavilaisesta *Dorgon’a* sanasta. Pohjimmiltaan nimi on esiromanilaista alkuperää, todennäköisesti perustuen indoeurooppalaisen kantakielen sanaan *h2arg’*, joka tarkoittaa loistoa.

## Lähteet

## Aiheesta muualla
Dravinja

**Dravinja** () on joki Sloveniassa. Dravinja on Dravan pisin sivujoki. Dravinja on 73 kilometriä pitkä ja sen valuma-alue on 1 150 neliökilometriä. Alkunsa se saa 1 150 metrin korkeudessa Pohorjen vuoristoalueelta, Roglasta etelään. Se yhdistyy Dravaan lähellä Ptujia.

Dravinjalla on neljä sivujokea: Oplotnica, Ložnica, Polskava ja sen sivujoki Framski potok.

## Lähteet
Dreta

**Dreta** on joki Sloveniassa. Dreta on Savinjan sivujoki, joka taas on Savan sivujoki. Dreta on 29 kilometriä pitkä, sen lähdekorkeus on 1 100 metrissä ja sen valuma-alue on 126 neliökilometriä.

Dretan nimi ensimmäisessä kirjallisessa lähteessä vuonna 1243 oli *super fluvio Driete*. Myöhäisempiä nimiä ovat olleet *as pey der Driet* (1340), *Driete* (1430) ja *Trijet* (1524). Dreta-nimen alkuperästä ei ole varmuutta, mutta sen uskotaan tulevan kroatian sanasta *Dretulja* ja slovakki sanasta *Drietoma*. Molemmat sanat ovat hydronymeja, jotka tarkoittavat vesistöjen eri muotoja. Sana saattaa myös periytyä indoeurooppalaisen kantakielen sanasta *dreu̯*, joka tarkoittaa virtaamista.

## Lähteet
Framski potok

**Framski potok** on joki Sloveniassa. Framski potok on Polskavan sivujoki, joka taas on Dravinjan sivujoki. Dravinja taas laskee Dravaan. Framski potok on 26 kilometriä pitkä, sen lähdekorkeus on 1 080 metriä ja sen valuma-alue on 43 neliökilometriä.

## Lähteet
Timo Kirves

**Timo Antti Laurinpoika Kirves** (30. joulukuuta 1939 Espoo – 18. toukokuuta 2021 Helsinki) oli suomalainen lehti- ja mainosvalokuvaaja.

Timo Kirves ansaitsi rahat ensimmäiseen kameraansa soittamalla klarinettia ravintolayhtyeissä. Valokuvausharrastus sai hänet jättämään opintonsa Kauppakorkeakoulussa.

Timo Kirves oli yksi seitsemästä Finnseven-ryhmän valokuvaajasta 1960-luvun jälkipuoliskolla. Finnsevenin muut jäsenet olivat C. G. Hagström, Olavi Kaskisuo, Aulis Nyqvist, Kristian Runeberg ja Seppo Saves sekä vuoden verran Caj Bremer, jonka tilalle tuli Martti Brandt. Sen jälkeen Kirves toimi 1970–78 valokuvaajana mainostoimisto Erva-Latvalassa.

Vuodesta 1963 lähtien Timo Kirves kuvasi muun muassa *[[Anna (lehti)|Anna]]*-lehdelle, *[[Suomen Kuvalehti|Suomen Kuvalehdelle]]*, *[[Kotiliesi|Kotiliedelle]]*, *[[Helsingin Sanomat|Helsingin Sanomille]]* ja *[[Hufvudstadsbladet]]ille*. Huomattava osa hänen tuotannostaan 1970-luvun lopulle saakka oli muotikuvausta vaateyrityksille. Asiakkaina olivat mm. Kuusinen, Teiniasu, Valioasu, Suomen Sotilaspukimo, Friitala ja Hagström.

1990-luvulta lähtien Timo Kirves toimi kuvaamisen ohessa valokuvaajien ja muiden graafisen alan ammattilaisten opettajana.

Timo Kirves oli säveltäjä Jean Sibeliuksen tyttärentyttärenpoika.

## Lähteet

## Aiheesta muualla
* Timo Kirveen muistokirjoitus ''Helsingin Sanomissa''.
Gradaščica

**Gradaščica** on joki Sloveniassa. Se on Savaan laskevan Ljubljanican pisin sivujoki. Gradaščica on 33 kilometriä pitkä, sen lähdekorkeus on 737 metriä ja sen valuma-alue on 181 neliökilometriä.

## Lähteet
Sven Kock

**Sven Emil Kock** (10. marraskuuta 1918 Pietarsaari – 8. heinäkuuta 2015) oli suomalainen taloustieteilijä. Hän oli Svenska handelshögskolanin liikestrategian ja liikkeenhallinnon professori 1974–1982. Hän tutki liikkeenjohtoa sekä motivaatio- ja persoonallisuuskysymyksiä.

Kock väitteli kauppatieteiden tohtoriksi 1965. Kock nimitettiin dosentiksi 1966, ja hän oli alansa ensimmäinen professori. Ennen akateemista uraansa hän työskenteli 1940–1950-luvulla Ahlströmin sosiaalipäällikkönä ja Suomen Kaapelitehdas Oy:n henkilöstöpäällikkönä.

Kockin puoliso oli vuodesta 1944 kirjastonhoitaja Benita Kock o.s. Nyman (1912–2004).

## Lähteet
Matti Kleimola

**Matti Eino Kleimola** (s. 6. huhtikuuta 1946 Alahärmä) on suomalainen teknologiajohtaja ja professori, joka on erikoistunut koneenrakennuksen tuotekehitystoimintaan ja polttomoottoritekniikkaan. Kleimolan vahvuuksia ovat olleet tuotekehitysmenetelmien kehittäminen ja soveltaminen, uudet konstruktiomateriaalit, energiatekniikka ja raskasöljyä käyttävien laivadieselmoottorien kehittäminen.

## Henkilöhistoria
Kleimola toimi vuosina 2000–2006 Wärtsilän teknologiajohtajana kunnes jäi tehtävästä eläkkeelle 1. toukokuuta 2005. Lisäksi hän on toiminut Teknillisen korkeakoulun koneensuunnittelun professorina ja polttomoottoritekniikan professorina sekä Wärtsilä Dieselin suunnittelu- ja tuotekehityspäällikkönä. Kleimola valittiin vuonna 2004 polttomoottorien valmistajien kansainvälisen järjestön (CIMAC) presidentiksi kolmivuotiskaudelle. Hän on ollut myös Korkeimman hallinto-oikeuden asiantuntijajäsen (IPR).

Vuonna 2005 Kleimolalle myönnettiin Suomen Valkoisen Ruusun I luokan ritarimerkki. Hänet vihittiin Tampereen teknillisen yliopiston kunniatohtoriksi keväällä 2007.

## Uran vaiheita
* Teknillinen korkeakoulu, Polttomoottoritekniikan laboratorio ja Autotekniikan laboratorio (1966–1973)
* Kehityspäällikkö, Oy Suomen Autoteollisuus Ab (1973–1974)
* Suunnittelupäällikkö ja tuotekehityspäällikkö, Oy Wärtsilä Ab Vaasan tehdas ja Wärtsilä Diesel (1974–1980)
* Koneensuunnittelun professori, Teknillinen korkeakoulu (1980–1997)
* Polttomoottoritekniikan professori, Teknillinen korkeakoulu (1997–2000)
* Teknologiajohtaja, Wärtsilä Oyj (2000–2006)
* CIMAC:in presidentti (2004–2007)

## Lähteet
Shah Alam

**Shah Alam** on Selangorin osavaltion pääkaupunki Länsi-Malesiassa, Malakan niemimaan itärannalla. Kaupungissa on asukkaita 671 000. Shah Alam sijaitsee Kuala Lumpurin suurkaupunkialueella, noin 15 kilometriä länteen kaupungin keskustasta. Vuonna 1978 Shah Alam korvasi Kuala Lumpurin Selangorin pääkaupunkina, kun Kuala Lumpur irrotettiin Selangorin osavaltiosta omaksi territoriokseen. Shah Alam on naapurikaupunki Petaling Jayan ohella keinotekoinen kaupunki, joka on rakennettu Kuala Lumpurin laajetessa. Ennen kaupungin rakentamista Shah Alamin alue oli täynnä kumipuu- ja öljypalmuviljelmiä.

Shah Alamin kaupunkikuvaa hallitsee suurikokoinen Sultan Salahuddin Abdul Azizin moskeija, jossa oli moskeijan valmistuttua maailman korkeimmat minareetit.

## Lähteet
Ruokapankki

**Ruokapankki** on yleishyödyllinen hyväntekeväisyysjärjestö, joka jakaa ruokaa niille, joilla ei ole varaa ostaa sitä tarpeeksi itselleen. Ruokapankkien jakama ruoka päätyisi yleensä kaatopaikalle ilman ruokapankkitoimintaa.

Yhdysvalloissa ja Australiassa ruokapankit toimivat tavallisesti varastomenetelmällä. Ne toimivat ruokavarastoina eli eivät suoraan jaa ruokaa nälkäisille. Ne keräävät, lajittelevat ja tarkistavat laadun, jonka jälkeen ne jakavat ruoan yhteisöjen asiamiehille, soppakeittiöille, kodittomien suojille sekä orpokodeille ja -kouluille.

Samaan tapaan toimii Tanskan ruokapankki (FødevareBanken), jonka rahoitti alkuun Tanskan sosiaaliministeriö. Suomen sosiaali- ja terveysministeriön hyvinvoinnin ja terveyden edistämisen osaston johtaja Kari Ilmonen, toteaa Ylen A-studio-ohjelmassa asiasta: "Ei ole sosiaalipoliittisesti perusteltua eikä tarkoituksenmukaista sisällyttää ruoka-aputoimintaan liittyviä avustuksia osaksi sosiaali- ja terveydenhuollon rahoitusjärjestelmäämme." Vihreiden europarlamenttivaaliehdokas ja tutkija Maria Ohisalo toi ruokapankki-aiheen esille Suomessa kotisivullaan ja blogikirjoituksessaan.

Tanskan ruokapankki toimii Kööpenhaminassa ja Aarhusissa. Se kuuluu Ruokapankkien eurooppalaiseen keskusjärjestöön (European Federation of Food Banks).

## Lähteet
* 
* Maailman Ruokapankit -järjestö 

### Viitteet
Hudinja

**Hudinja** on joki Sloveniassa. Hudinja on Voglajnan sivujoki, joka taas on Savinjan sivujoki. Savinja sen sijaan laskee Savaan. Hudinja on 31 kilometriä pitkä, sen lähdekorkeus on 1 380 metriä ja sen valuma-alue on 207 neliökilometriä. Hudinja on useasti tulvinut tuhoisasti, esimerkiksi vuosina 1990 ja 1998.

## Lähteet
DTV

**DTV** voi tarkoittaa seuraavia:
* Digitaalitelevisio
* Suoraan videolle julkaisu (*direct-to-video*)
* DirecTV
Jääpallon alle 19-vuotiaiden maailmanmestaruuskilpailut

**Jääpallon alle 19-vuotiaiden maailmanmestaruuskilpailut** on Kansainvälisen jääpalloliiton järjestämä alle 19-vuotiaiden miesten maajoukkueiden kansainvälinen jääpalloturnaus. Alle 19-vuotiaiden MM-kilpailut ovat jääpalloilun vanhimmat junioreiden MM-kilpailut, ja ne pelattiin ensimmäisen kerran vuonna 1968. Vuosien 1994 ja 1996 kilpailut pelattiin alle 20-vuotiaiden joukkueilla. Kilpailut järjestetään vuosittain.

## Kilpailut ja mitalistit

## Mitalitaulukko

## Katso myös
*Jääpallon maailmanmestaruuskilpailut
*Jääpallon naisten maailmanmestaruuskilpailut
*Jääpallon alle 23-vuotiaiden maailmanmestaruuskilpailut
*Jääpallon alle 17-vuotiaiden maailmanmestaruuskilpailut

## Lähteet
*Svenska Bandyförbundet – Historik och statistik
Isoëtopsida

**Isoëtopsida** tai **Isoetopsida** on liekomaisten kaareen kuuluva luokka. Siihen kuuluu kaksi nykyään elävää heimoa: lahnanruohokasvit (Isoëtaceae) ja mähkäkasvit (Selaginellaceae). Niiden lisäksi siihen kuuluu kauan sitten sukupuuttoon kuolleita ryhmiä, kuten Lepidodendrales, joka sisältää esimerkiksi kivihiilikauden aikana eläneet suvut: *[[Lepidodendron]]* ja *[[Sigillaria]]*. Niiden jäänteistä on muodostunut suuri osa Maapallon kivihiiliesiintymistä. Lahnaruohokasvien varhaisia sukulaisia (mm. *[[Wexfordia]]*) tunnetaan jo myöhäisdevonikauden ajalta.

## Lähteet
Lepidodendrales

**Lepidodendrales** on sukupuuttoon kuollut luokkaan Isoëtopsida kuuluva liekomaisten lahko. Sen jäsenet elivät devoni-, kivihiili- ja permikausien aikana. Kivihiilikaudella niiden levinneisyys oli maailmanlaajuinen. Lahkoon kuului kookkaita puumaisia kasveja, joista osa kasvoi yli 40 metrin korkuisiksi ja kahden metrin levyisiksi.

Niiden jäänteistä muodostuu suuri osaa Maapallon kivihiilivaroista. Kivihiilikauden aikaisista kerrostumista löytyvät "Stigmaria"-juurifossiilit ovat näiden kasvien juuria. Suuri osa lahkon lajeista kuoli sukupuuttoon kivihiilikauden lopulla, jolloin puusaniaiset eli Pteridospermatophytan puut laajalti korvasivat ne. Kuitenkin osa Lepidodendralesin edustajista selvisi keskiselle permikaudelle asti nykyisen Kiinan alueella. Lepidodendrales-lahkon lähimmät nykyään elävät sukulaiset ovat lahnanruohokasveja. Lepidodendrales on parhaiten tunnettu esihistoriallisten liekomaisten kasvien ryhmä, sillä niiden fossiileita on kerätty paljon ja niistä on säilynyt esimerkiksi eri kasvuvaiheissa olleita yksilöitä.

## Lähteet
Daniel Greig

**Daniel Greig** (s. 13. maaliskuuta 1991) on australialainen pikaluistelija.

Greig sai pronssia sprinttiluistelun MM-kilpailuissa Naganossa 2014 yhteispistein 140,715. Matkakohtaisissa MM-kilpailuissa hän on sijoittunut parhaimmillaan 16:nneksi 1&nbsp;000&nbsp;metrilä Sotšissa 2013. Nuorten MM-kilpailuissa hän oli seitsemäs 500 metrillä Moskovassa 2010. Maailmancupin osakilpailussa hän on sijoittunut parhaimmillaan kaksi kertaa yhdeksänneksi 500 metrillä.

## Henkilökohtaiset ennätykset

## Lähteet
Eero Valjakka

**Eero Markus Antero Valjakka** (17. joulukuuta 1937 Helsinki – 22. lokakuuta 2002 Helsinki) oli suomalainen arkkitehti, jota on pidetty erityisesti asuntosuunnittelun merkittävänä asiantuntijana.

Valjakka kirjoitti ylioppilaaksi Helsingin normaalilyseosta vuonna 1955 ja opiskeli sen jälkeen Teknillisessä korkeakoulussa, josta valmistui arkkitehdiksi vuonna 1966. Valmistumisensa jälkeen hän työskenteli arkkitehtina ensin Helsingin kaupunginsuunnitteluviraston palveluksessa vuosina 1967–1968, minkä jälkeen hän perusti kollegansa Simo Järvisen kanssa yhteisen arkkitehtitoimiston. 

Valjakka ja Järvinen hahmottelivat yhdessä Espooseen uutta asemakaavaa ja asuntoalueita Olarin ja Kuitinmäen alueille. Olarin aluetta he suunnittelivat pääosin vuosina 1968–1973 (niin sanottu *[[Vanha-Olari|Vanha Olari]]*) ja Kuitinmäen aluetta sen jälkeen 1980-luvun alkupuolelle saakka. Valjakan ja Järvisen suunnitelmissa nousevat esiin muun muassa alueiden läpi kulkevien kävelyteiden keskeinen asema sekä uudisrakennuksia hallitseva tiiliarkkitehtuuri. Kuitinmäkeen he suunnittelivat asuintalojen lisäksi ostoskeskuksen ja toimistorakennuksia. Olarin–Kuitinmäen aluetta on myöhemmin luonnehdittu Suomen laajimmaksi ja eheimmäksi yhtenäiseksi moduulikonstruktivistiseksi kaupunkikokonaisuudeksi. 

Omaa arkkitehtitoimistoa Valjakka piti vuodesta 1985 lähtien. Suunnittelutyönsä ohella hän opetti 1970- ja 1980-luvulla Teknillisessä korkeakoulussa asuntosuunnittelua.

Valjakkaa on pidetty yhtenä Suomen parhaimmista asuntosuunnittelun ja asuinrakentamisen asiantuntijoista. Helsingin yliopiston taidehistorian professori Riitta Nikulan mukaan Valjakka pyrki eleettömän tyylikkäässä arkkitehtuurissaan aidosti tavallisen ihmisen asumisen parantamiseen. Valjakan ja Järvisen yhdessä laatimia Espoon uusien asuinrakennusalueiden toteutuneita suunnitelmia on pidetty hyvänä esimerkkinä onnistuneesta nykyaikaisesta kaupunkisuunnittelusta. Vuonna 1975 he saivat yhdessä rakennustaiteen ja yhdyskuntasuunnittelun valtionpalkinnon.

## Lähteet
70 (luku)

**70** (**seitsemänkymmentä**) on luonnollinen luku, jota edeltää luku 69 ja seuraa luku 71.

## Matematiikassa
* 70 on yhdistetty luku.
* 70 on runsas luku ja pienin outo luku.
* 70 on viisikulmioluku ja kahdeksankulmiopyramidiluku.
* 70 on Harshad-luku oktaali- ja kymmenjärjestelmässä.
* 70 on onnellinen luku kymmenjärjestelmässä.
* 70 kuuluu Pellin lukuihin.
* 70 kuuluu Zumkellerin lukuihin.
* 70 kuuluu Erdősin–Woodsin lukuihin.
* 70 voidaan muodostaa kolmen eri neliöluvun summana: 6^2+5^2+3^2.
* 70 voidaan muodostaa neljän neliöluvun summana neljällä tavalla: 8^2+2^2+1^2+1^2, 7^2+4^2+2^2+1^2, 6^2+4^2+3^2+3^2 tai 5^2+5^2+4^2+2^2.
* 70 on Pythagoraan kolmikon hypotenuusa: .

## Luonnontieteissä
* Jaksollisessa järjestelmässä 70 on ytterbiumin järjestysluku.
* Germanium-70 on germaniumin vakaa isotooppi.
* Tina-120 on tinan vakaa ja luonnossa yleisin isotooppi. Sen neutroniluku on 70.
* Antimoni-121 on antimonin vakaa ja luonnossa yleisin isotooppi. Sen neutroniluku on 70.
* Telluuri-122 on telluurin vakaa isotooppi, jonka neutroniluku on 70.
* 70 Panopaea on pikkuplaneetta.
* Suomen ja EU:n pohjoisin piste sijaitsee noin pohjoisella leveyspiirillä 70.

## Juutalaisuudessa ja kristinuskossa
* Kreikankielinen Vanha testamentti on nimeltään Septuaginta ('Seitsemänkymmentä'). Legendan mukaan luku tulee käännöksen tehneiden juutalaisten oppineiden määrästä. Vanhassa testamentissa luku 70 mainitaan eri yhteyksissä poikkeuksellisen useasti, kaikkiaan 39 kertaa.
* Kansojen taulun mukaan on olemassa 70 valtiota ja 70 kieltä.
* Mooses kokosi 70 israelilaista vanhusta Jumalan käskystä aavikolle.
* Elimin keitaalla oli 70 palmua (2. Moos. 15:27)   
* Mooseksella oli heilutusuhri-vaskea 70 talenttia (2. Moos. 38: 29) 

## Islamissa
* Husainin joukkojen koko Karbalan taistelussa on šiialaisissa lähteissä 70 tai 72.
* Maria Rosa Menocal toistaa islamilaisen historiankirjoituksen tiedon, jonka mukaan Córdobassa oli 70 kirjastoa ja 70 kirjuria pelkästään Koraanin kopiointia varten.
* *Haditheissa* marttyyrille varattujen paratiisin neitojen lukumäärä on 72 (joista vain kaksi on huureja). 
* *Haditheissa*  luku 70 (tai 71, 72 tai 73) esiintyy satoja kertoja. Esimerkiksi juutalaisia lahkoja on 71, joista 70 joutuu Helvettiin.

## Ihmisen ikä
Seitsemänkymmentä vuotta esiintyy usein ihmisiän rajapyykkinä. Suomalaisissa sananlaskuissa 70 on vanhuuden raja, Raamatussa eliniän raja. 
* ”Seitsemänkymmentä on vuosiemme määrä, tai kahdeksankymmentä, jos voimamme kestää. Ja kaikki niiden meno on vain turhuutta ja vaivaa, ne kiitävät ohitse, ja me lennämme pois.” (Psalmi 90:10) 
* ”Ei se naurata, seittemänkymment vuotta, muttei se o syntikän.” (Asikkala) 
* ”Joka on yli 70:n, hänellä saapi sepalus olla jo auki.” (Liminka).

## Muissa yhteyksissä
* Mytologisissa kertomuksissa luku 70 esiintyy usein, koska se on luvun seitsemän kerrannainen.
* Olympialaisten jousiammunnassa maalitaulu on 70 metrin etäisyydellä.
* Eurooppatie E70 kulkee Espanjan ja Bulgarian sekä Turkin ja Georgian välillä.
* Entinen kantatie 70 sijaitsi Tohmajärvellä.
* 70-vuotishääpäivää kutsutaan rautahäiksi tai puuhäiksi.

## Lähteet
Jamie Dornan

**Jamie Dornan** (s. 1. toukokuuta 1982 Belfast, Pohjois-Irlanti) on pohjoisirlantilainen näyttelijä, malli ja muusikko. Hänellä on ollut rooli Christian Greynä kolmiosaisessa elokuvasarjassa *[[Fifty Shades of Grey (elokuva)|Fifty Shades of Grey]]*, Fifty Shades Darker ja Fifty Shades Freed. Lisäksi hänellä on ollut roolit elokuvassa *[[Marie Antoinette (elokuva)|Marie Antoinette]]* ja televisiosarjoissa *[[Olipa kerran (televisiosarja)|Olipa kerran]]* ja *[[The Fall (televisiosarja)|The Fall]]*.

Dornan seurusteli Keira Knightleyn kanssa 2003–2005. Hän meni naimisiin huhtikuussa 2013 englantilaisen näyttelijän ja laulaja-lauluntekijä Amelia Warnerin kanssa, ja heillä on kaksi lasta.

## Filmografia
### Elokuvat

### Televisio

## Aiheesta muualla
*
Casa Finlandia

**Casa Finlandia** oli arkkitehti Matti Suurosen suunnittelema sarja lujitemuovisia rakennuksia, joista  ensimmäinen oli hänen vuonna 1968 suunnittelemansa Futuro-talo (CF-00).

Casa Finlandia-sarjaan kuuluivat Futuron lisäksi huoltoasema CF-100/200 (1969), kioski CF-10 (1970) sekä asuin- ja liikerakennukset CF-45 (1971) ja CF-16 (1974). Numero CF-mallimerkinnässä tarkoittaa rakennuksen sisätilojen pinta-alaa. Talojen valmistaja oli Vantaan Hiekkaharjussa toiminut Oy Polykem Ab. Rakennuksia valmistettiin myös yhtiön Ruotsinpyhtään tehtaalla. 

Futuron ohella tunnetuin Casa Finlandia -sarjan rakennuksista oli Suurosen vuonna 1971 suunnittelema CF-45, joka tunnetaan paremmin nimellä Venturo. Suomessa valmistettiin 20 Venturoa.

Nykyään Casa Finlandia -sarjan rakennuksia on edelleen käytössä eri puolilla Suomea, kuten autokorjaamona ja huoltoasemana Vantaan Simonkylässä (CF-200), grillikioskina Espoon Otaniemessä (CF-10) ja asuinrakennuksena Helsingin Kannelmäessä (CF-45- eli Venturo-yksiköistä koottu paritalon puolikas). 

## Lähteet
Magic in the Moonlight

**Magic in the Moonlight** on vuonna 2014 ensi-iltansa saanut Woody Allenin ohjaama ja käsikirjoittama komediaelokuva. Sen pääosissa ovat Emma Stone, Colin Firth, Hamish Linklater, Marcia Gay Harden, Jacki Weaver ja Erica Leerhsen. Tapahtumat sijoittuvat 1920-luvun Ranskan Rivieralle.

Elokuvan ensi-ilta oli Yhdysvalloissa 25. heinäkuuta 2014 ja Suomessa 29. elokuuta 2014.

## Näyttelijät

## Aiheesta muualla
*
Idrijca

**Idrijca** on joki Sloveniassa. Idrijca on Sočan pisin sivujoki. Idrijca on 60 kilometriä pitkä, sen lähdekorkeus on 960 metriä ja sen valuma-alue on 598 neliökilometriä. Idrijca yhdistyy Sočaan 150 metriä merenpinnasta, joten joki laskee 810 metriä matkallaan.

## Lähteet

## Aiheesta muualla
Iška

**Iška** on joki Sloveniassa. Iška on Ljubljanican sivujoki, joka taas on Savan sivujoki. Iška on 31 kilometriä pitkä ja sen valuma-alue on 86 neliökilometriä.

Iška erottaa yhdessä Iškan rotkon kanssa Ala-Karniolan Sisä-Karniolasta. Iška Vasin ja Strahomerin välinen osa joesta katosi maan alle vuoden 2010 tulvissa, 20. syyskuuta 2010.

## Lähteet
Musiikkiohjelmisto

**Musiikkiohjelmistot** ovat tietokoneohjelmistoja, jotka liittyvät musiikintekoon tai käsittelyyn tietokoneilla, internetissä, puhelimissa tai muissa tietotekniikan muodoissa.
Esimerkiksi musiikkisoitinohjelmat, musiikin editointiohjelmat tai musiikin suoratoisto-ohjelmat.

Pro Toolsin kaltaisista ohjelmista käytetään nykyisin myös lyhennettä DAW (audiotyöasema, ), jolla voidaan viitata myös muuhun laitteistoon musiikin teossa.

## Historia
Ennen varsinaisia musiikkiohjelmia äänipiiriä ohjelmoitiin suoraan itse. Robert Yannes, joka kehitti Commodore 64:n SID-äänipiirin oli kiinnostunut elektronisesta musiikista syntetisaattoreista.

Varhaisia musiikintekoon käytettyjä tietokoneohjelmia olivat tracker-musiikin tekoon käytetyt ohjelmat.
Karsten Obarski kehitti ensimmäisen tracker-ohjelman Ultimate Soundtrackerin Amigalla vuonna 1987.

Musiikinteko-ohjelmistot ovat kehittyneet digitaaliseen tallentamiseen, miksaukseen ja masterointiin tarkoitettuihin säveltämisen sekä transkription apuna käytettyjen lisäksi.

Musiikintekoon on kehitetty Vocaloid-laulusyntetisaattoreita. Auto-Tune on laajalti musiikkiteollisuudessa käytetty ohjelma.

## Audiotyöasemat
* Ableton Live
* Ardour
* Cubase
* Pro Tools
* Reaper
* Samplitude

## Musiikin editointiohjelmia
* Audacity
* Avid Audio
* GoldWave

## Musiikinteko-ohjelmistoja
* FL Studio
* Hydrogen
* LMMS (Linux MultiMedia Studio)
* Orion (musiikinteko-ohjelmisto)
* Sibelius (sävellysohjelma)

## Suoratoisto-ohjelmia
* iTunes
* Spotify

## Nuotinnus ja tabulatuurit
* Guitar Pro
* MuseScore

## Web-soitinohjelmia
Web-soitin merkityksessä musiikki-instrumentti internetsovelluksena.
* buttonbass.co/
* multiplayerpiano.com/
* method-behind-the-music.com/piano
* virtualpiano.net/
* bgfl.org/custom/resources_ftp/client_ftp/ks2/music/piano/

## Katso myös
* Musiikkitiedonhaku
* MIDI
* Tietokonemusiikki

## Lähteet

## Aiheesta muualla

* soundation.com
* virtualmusicalinstruments.com
Catherine Bell

**Catherine Lisa Bell** (s. 14. elokuuta 1968 Lontoo, Englanti) on yhdysvaltalainen näyttelijä. Hänet tunnetaan muun muassa rooleistaan Sarah MacKenzienä televisiosarjassa *[[Kunnian miehet (televisiosarja)|Kunnian miehet]]* (engl. 'JAG'), Denise Sherwoodina televisiosarjassa *[[Kasarmin naiset]]* ja Cassandra Nightingalena *[[The Good Witch]]* -elokuvasarjassa ja televisiosarjassa* [[Good Witch]]*.

## Nuoruus
Bell syntyi Lontoossa, Britanniassa, englantilaiselle arkkitehdille ja iranilaislähtöiselle sairaanhoitajalle. Vanhempiensa erottua hän muutti kuitenkin jo kaksivuotiaana äitinsä kanssa Los Angelesiin. Perhetaustansa vuoksi hän osaa farsia.

Bell opiskeli paikallisessa katolisessa koulussa ja hakeutui sitten Kalifornian yliopistoon Los Angelesissa opiskelemaan lääketiedettä. Noin vuoden jälkeen hän jätti opintonsa ja ryhtyi malliksi. Käytyään mallina neljän kuukauden työrupeamalla Japanissa hän palasi Los Angelesiin ja alkoi opiskella näyttelemistä.

## Ura
Hän on esiintynyt monissa eri elokuvissa ja televisiosarjoissa. Elokuvassa Kuolema pukee häntä hän esitti Isabella Rossellinia. Elokuvista tunnetuin on *[[Bruce – taivaanlahja]]* (2003).

## Yksityiselämä
Bell ja Adam Beason menivät naimisiin toukokuussa 1994. Heillä on kaksi yhteistä lasta (s.2003 ja 2010). Bell ja Beason erosivat syyskuussa 2015.

Catherine Bell on tehnyt hyväntekeväisyyttä mm. osallistumalla psykiatrian uhreja auttavan ihmisoikeusjärjestön  *Kuolemanteollisuus: Psykiatria* -museon avajaisjuhlallisuuksien mainostamiseen.

## Lähteet

## Aiheesta muualla

* Catherine Bellin kotisivut
* 
*
Veronumero

__NOTOC__
**Veronumero** on 12 merkin yksilöllinen numerosarja, jota käytetään Suomessa rakennusalalla. Henkilön veronumero merkitään kuvalliseen henkilötunnisteeseen, joka on pidettävä esillä rakennustyömaalla työskennellessä. Kaikki rakennusalan työntekijät on myös merkittävä julkiseen *veronumerorekisteriin*.

## Veronumeron hakeminen ja rekisteröiminen
Henkilöasiakkaat saavat veronumeron verokortin yhteydessä ja ammatinharjoittajat ennakkoverolipulla. Veronumeron saa myös pyytämällä sitä verotoimistosta. Ulkomaalaisten rakennusalan työntekijöiden on aina haettava veronumeroa. Työnantaja voi tilata veronumerot keskitetysti toimittamalla verotoimistoon työntekijöittensä henkilötunnukset. Verohallinnon internetsivuilla on tarkat ohjeet veronumeron hakemiseen.

Veronumerolain mukaan rakennusalan veronumerot on ilmoitettava Verohallinnolle rakennusalan veronumerorekisteriin. Verottaja ei rekisteröi veronumeroita automaattisesti niiden antamisen yhteydessä. Rekisteröinnin voi hoitaa työntekijä itse, mutta yleensä työnantaja ilmoittaa työntekijöiden veronumerot kootusti. Ilmoittaminen on maksutonta ja onnistuu myös veronumeroiden tilaamisen yhteydessä. Jos työnantajalla on jo veronumerot, hän voi ilmoittaa työntekijät rekisteriin lähettämällä veronumeropyynnön.

## Veronumerolaki
Veronumeron käyttöä säätelee veronumerolaki, jonka tarkoituksena on estää harmaata taloutta ja auttaa kartoittamaan Suomessa väliaikaisesti oleskelevien ulkomaalaisten työntekijöiden määrää. Veronumerolaki astui voimaan 15. joulukuuta 2011. Uusilla rakennustyömailla veronumeron käyttöä on edellytetty 1. syyskuuta 2012 alkaen, mutta vanhoille työmaille siirtymäaikaa annettiin maaliskuun 2013 alkuun asti.

## Lähteet
Kesäihottuma

**Kesäihottuma** on hevosen yliherkkyysreaktio hyönteisille, erityisesti *[[Culicoides]]*-polttiaisille. Sen oireita ovat ihon kutina, turvotus, punaisuus, hilseily ja paksuuntuminen. Kesäihottumaa ei voi parantaa, ja hoito on oireita lievittävää tai hyönteispistoja ehkäisevää.

## Aiheuttaja
Kesäihottuman aiheuttaa yksilön herkistyminen hyönteisten, erityisesti hyttysten tai *[[Culicoides]]*-suvun pistiäisten syljelle. Sairauden puhkeamiseen vaikuttavat geneettiset ja ympäristötekijät. Suomenhevosilla tehdyn tutkimuksen mukaan hevosen väri ei vaikuta sairastavuuteen.

## Oireet
Kesäihottuman oireita ovat ihon kutina, turvotus, punaisuus, hilseily ja paksuuntuminen. Kun hevonen hankaa itseään, iho rikkoutuu, mistä seuraa haavautumia, tulehduksia sekä jouhien katkeilua. Voimakkaasti oireileva hevonen saattaa hangata harjansa ja häntänsä melkein kokonaan pois. Oireet ilmenevät lämpiminä vuodenaikoina ja voimistuvat vähitellen vuosi vuodelta. Tyypillisesti oireet ilmenevät 3–6-vuotiaille.

Diagnoosi tehdään oireiden, oirehistorian ja oireiden vuodenaikaisen vaihtelun perusteella. Reaktion aiheuttava allergeeni voidaan selvittää tarkemmin intradermaalikokeella, antigeenisimulaatiokokeella tai allergeenispesifin immunoglobuliini E -mittauksella. Allergisoivaa hyönteisryhmää voi päätellä myös ihovaurioiden sijainnin perusteella: hyttyset suosivat kylkiä, *Culicoides*-pistiäiset häntää, harjaa, päätä ja korvia.

## Hoito ja ehkäisy

Kesäihottumaa ei voi parantaa, ja hoito on oireita lievittävää tai hyönteispistoja ehkäisevää. Kesäihottumasta kärsivän hevosen oireita voidaan lievittää muun muassa loimituksella, lääkityksellä, siedätyshoidolla ja hevosen pito-olosuhteiden muutoksilla. Ihon kutinaa ja infektiota hoidetaan akuutisti kortisonivoiteilla, tilanteen vaatiessa myös antibiooteilla. Hevosen siirtäminen pois laitumelta talliin ehkäisee hyönteispistot väliaikaisesti.

Kesäihottuman oireiden ennaltaehkäisy aloitetaan aikaisin keväällä. Parhaaksi keinoksi on todettu hevosen hyönteisloimitus koko kesäkauden ajan. Myös hyönteiskarkotteita voidaan käyttää. Hevosen ulkoilua pyritään välttämään sellaisina vuorokaudenaikoina, jolloin hyönteiset ovat runsaimmin liikkeellä, erityisesti alkuillasta ja auringonnousun jälkeen, ja ulkoilu ilman loimea on kesäkautena mahdollista lähinnä hyvin tuulisella säällä tai kaatosateessa. Vältettävät ulkoiluajat kuitenkin vaihtelevat hyönteislajeittain. Hyönteisten lisääntymistä laidunympäristön lähistöllä voidaan vähentää tuhoamalla seisovat vesilammikot, puhdistamalla hevosten juoma-astiat usein ja kärpäsherkkyyden ollessa kyseessä poistamalla hevosten ulosteet laitumelta.

## Esiintyminen
Kesäihottumaa esiintyy kaikenrotuisilla hevosilla, Suomessa etenkin islanninhevosilla ja suomenhevosilla. Erityisesti islanninhevosen kesäihottumaa on tutkittu paljon.

## Lähteet
Kokra

**Kokra** on joki Sloveniassa. Se saa alkunsa 1&thinsp;300 metrin korkeudessa Karavankkien vuoristossa. Kokran pituus on 34 kilometriä, ja se yhdistyy Savaan Kranjin kaupungissa, 346 metriä merenpinnan yläpuolella. Kokran valuma-alue on 221 neliökilometriä.

## Lähteet
Lahinja

**Lahinja** on joki Sloveniassa. Lahinja saa alkunsa karstimaan lähteistä lähellä Knežinan, Belčji Vrhin ja Mali Nerajecin kyliä, 150 metrin korkeudessa. Lahinjan pituus on 34 kilometriä ja se yhdistyy Kolpaan Primostekin kunnassa, 130 metriä merenpinnan yläpuolella. Lahinja on Kolpan suurin sivujoki. Lahinjan valuma-alue on 360 neliökilometriä.

## Lähteet
Eflornitiini

**Eflornitiini** (C6H12F2N2O2) on aminohappojohdannainen, jota käytetään lääkeaineena hoidettaessa hirsutismia ja unitautia.

## Toimintamekanismi
Eflornitiini syntetisoitiin alun perin syöpälääkkeeksi ja sillä on kasvainten kasvua estäviä ominaisuuksia. Eflornitiinin käyttö unitaudin hoidossa raportoitiin ensimmäisen kerran vuonna 1980. Eflornitiinin vaikutus perustuu *Trypanosomia brucei* -loision solunjakautumisen estämiseen estämällä ornitiinidekarboksylaasin toimintaa. Inhibitio perustuu siihen, että eflornitiini alkyloi ornitiinidekarboksylaasin aktiivisen keskuksen katalyyttisesti tärkeän kysteiiniaminohapon. Ornitiinidekarboksylaasi katalysoi putreskiinin muodostumista ornitiinista ja putreskiinia tarvitaan solun jakautumisessa tarvittavien polyamiinien biosynteesiin. Eflornitiini tehoaa sekä *Trypanosoma brucei gambiense*- että *Trypanosoma brucei rhodesiense* -loisioihin. Eflornitiinia käytetään erityisesti melarsoprolille vastustuskykyisten kantojen aiheuttaman unitaudin hoidossa ja sitä voidaan käyttää yhdessä nifurtimoksin kanssa.

Eflornitiinin aiheuttamia sivuvaikutuksia voivat olla huonovointisuus, johon liittyy oksentelua ja ripulia, kuulon heikkeneminen ja luuydintoksisuus, joka voi aiheuttaa anemiaa, leukopeniaa ja trombosytonemiaa.

## Lähteet
Higashi-Ōsaka

**Higashi-Ōsaka** (; ’Itä-Osaka’) on noin puolen miljoonan asukkaan kaupunki Osakan prefektuurissa Japanissa. Se sijaitsee nimensä mukaisesti aivan Osakan kaupungin itäpuolella. Länsiosistaan se liittyy saumattomasti Osakan kaupunkialueeseen, mutta idässä se nousee korkealle Ikomavuoren luonnonalueille ja rajautuu Naran prefektuuriin. Etelässä sen rajanaapurina on Osakan prefektuurin Yaon kaupunki ja pohjoisessa Daitōn kaupunki. Higashi-Ōsakan pinta-ala on 61,81 neliökilometriä ja siellä on 505&nbsp;801 asukasta (vuonna 2014). Higashi-Ōsaka on nimetty yhdeksi Japanin ydinkaupungeista vuonna 2005.

Higashi-Ōsaka tunnetaan tavaranvalmistuksen (*monozukuri*) kaupunkina. Siellä on Japanin kaupungeista neljänneksi eniten tehtaita Osakan, Nagoyan ja Kioton jälkeen (6&nbsp;016 vuonna 2008), ja tehtaiden tiheys on merkittävistä teollisuuskaupungeista suurin. 99 prosenttia kaupungissa toimivista yrityksistä on pieniä tai keskisuuria, ja lukuisat pienet tavaranvalmistajayritykset muodostavatkin kaupungin talouden selkärangan. Tuotannon monipuolisuutta kuvaa tunnuslause *Nan demo tsukureru Higashi-Ōsaka* (, ’Higashi-Ōsakassa voidaan valmistaa mitä vain’). Higashi-Ōsaka on profiloitunut myös rugby-kaupungiksi, ja kaupungin maskotti Torai-kun onkin rugbynpelaaja.

Higashi-Ōsakaa palvelevat Osakan metron Chūō-linja, JR Nishi-Nihonin Katamachi-linja (Gakkentoshi-linja) ja Ōsaka-higashi-linja sekä Kintetsu-rautateiden Nara-linja, Osaka-linja ja Keihanna-linja.

## Lähteet

## Aiheesta muualla

*Higashi-Ōsakan kaupungin internetsivut 
*東大阪観光ガイド
Juvankoski

**Juvankoski** voi viitata muiden muassa seuraaviin:
* Juvankoski, koski Paimionjoessa entisen Tarvasjoen kunnan alueella Liedossa Varsinais-Suomessa. Tähän liittyy:
**Juvankosken voimalaitos, voimalaitos Paimionjoen Juvankoskessa Tarvasjoella liedossa
* Juvankoski, koski Pernjoessa Perttelissä Salossa Varsinais-Suomessa . Tähän liittyvät:
** Juvankosken paperitehdas, Perttelissä  Salossa 1820-1900-luvulla toiminut paperitehdas
** Juvankosken voimalaitos, entinen voimalaitos Juvankoskessa Pernjoessa Salossa
* Juvankoski, kulmakunta ja entinen koulupiiri Oripäässä Varsinais-Suomessa
* Juvankoski, koski Hiitolanjoessa Rautjärvellä Etelä-Karjalassa. Tähän liittyy:
**Juvankosken voimalaitos, voimalaitos Juvankoskessa Hiitolanjoessa Rautjärvellä
* Juvankoski eli Juvanruukki, manufaktuuripaja Juvanjoen koskessa Kuolemanjärvellä luovutetussa Karjalassa

## Katso myös
* Juankoski